Асен Разцветников
Денят потъна като кораб…

chitanka.info

Денят потъна като кораб

зад тъмните планински гребени.

И от проломите се спусна

нощта. И вятър долетя.

Деца, покрийте си очите,

заспете, морни еднодневки

и оплодени цветове!

И вий, о сънища, слезнете

от ваште пещери в гората,

чукнете всякое сърце

с магесната си тънка пръчица

и дайте му в сияние да види

безцерните си рани — изцерени,

безбрежните си жажди — угасени,

заветната си обич — споделена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.